## Program pomoćničkog ispita za zanimanje mlinar

### NN 5/2004 (15.1.2004.), Program pomoćničkog ispita za zanimanje mlinar

# ministarstvo za obrt, malo i srednje poduzetništvo

**195**

Na
temelju stavka 4. članka 53. Zakona o
obrtu (Narodne novine, br. 49/03), ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE MLINAR

I.

Svrha
pomoćničkog ispita je dokazivanje ispitanika da je stekao vještine i stručno-teorijska
znanja, utvrđena nastavnim planom i programom za zanimanje mlinar, nužna za
obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje
se, u skladu s nastavnim planom praktičnog dijela naukovanja, praktična zadaća
(uradak i radne probe) iz područja:

1. preuzimanje sirovine;
2. pohranjivanje, sortiranje, ljuštenje i čišćenje sirovine;
3. usitnjavanje, proizvodnja pahuljica, grubo i fino mljevenje
   sirovine;
4. doziranje, vaganje, pravljenje smjese i prešanje;
5. pakiranje i otprema gotovih proizvoda;
6. uzimanje probe i ispitivanje kvalitete sirovina, poluproizvoda
   i gotovih proizvoda;
7. posluživanje i održavanje tehničkih postrojenja,
8. obrađivanje i prerada sirovina;
9. proizvodnja mješavina, poluproizvoda i gotovih proizvoda;
10. skladištenje sirovina, poluproizvoda i gotovih proizvoda,

Ispitanik mora u zadanom roku primjereno pomoćničkom
statusu izraditi uradak i obaviti radnu probu. Ispitna komisija na temelju
dolje navedenih uradaka i radnih proba zadaje ispitaniku jedan do tri uratka i
jednu do tri radne probe. Ispitna komisija može i samostalno predložiti uratke
i radne probe koje će zadati ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis uratka |
| Posluživanje i održavanje tehničkih postrojenja | Kandidat mora znati pripremiti i poslužiti tehnička postrojenja za prihvat sirovina, i to naročito postrojenja za prijevoz, za predčišćenje, bušenje, razvrstavanje i raspoređivanje , pripremiti i poslužiti postrojenja za punjenje vreća i pakiranje, izvesti jednostavne radove s drvenim metalnim i umjetnim materijalima te podesiti i poslužiti postrojenja za skidanje prašine te prije stavljanja u pogon namjestiti strojeve i ventilaciju. |
| Posluživanje i održavanje pogonskog postrojenja | Kandidat mora znati pripremiti i poslužiti postrojenje i strojeve za vaganje, doziranje i miješanje, kondicioniranje, ljuštenje, četkanje i poliranje, nadgledati i održavati postrojenja te posluživati i kontrolirati postrojenja za upravljanje, mjerenje i kontroliranje. |
| Ispitivanje i ocjenjivanje sirovina, poluproizvoda i gotovih proizvoda, | Kandidat mora znati prepoznati i odrediti sirovine, provjeriti stanje sirovina, uzeti uzorke i odrediti kakvoću, ispitati i utvrditi vlažnost, težinu, otpad, provesti testiranje produkata ribanja i analizu prosijavanja, utvrditi sirovine proteina i razinu sirove masti, utvrditi gustoću rastezanja i otresanja, kut rastezanja, napraviti amilogram, farinogram i ekstenzogram, provesti probno pečenje, vrednovati i koristiti rezultate laboratorijskih ispitivanja i znati primijeniti pravne propise o žitaricama, živežnim namirnicama, hrani i ambalaži |
| Obrada i prerada sirovina | Kandidat mora znati odabrati strojeve uređaje za obradu i preradu sirovina, utvrditi stanje poluproizvoda i promijeniti stanje poluproizvoda korekcijom tijekom proizvodnje. |
| Proizvodnja mješavina | Kandidat mora znati  namjestiti postrojenja za doziranje i vaganje, sastaviti mješavinu prema danim kriterijima, |
| Proizvodnja poluproizvoda i gotovih proizvoda, | Kandidat mora znati izabrati strojeve i uređaje ili postrojenja za proizvodnju poluproizvoda i gotovih proizvoda, namjestiti postrojenja za doziranje i vaganje, sastaviti mješavinu prema danim kriterijima, melasirati, tiještiti, praviti pahuljice, zrniti i mastiti poluproizvode i gotove proizvode, zagrijati, ovlažiti i ohladiti poluproizvode i gotove proizvode te kontrolirati proces proizvodnje. |
| Pakiranje i otprema gotovih proizvoda | Kandidat mora znati odabrati strojeve uređaje i transportna sredstva za pakiranje, zavezati vreće, lijepiti i zavariti vreće, označiti gotove proizvode, tovariti, vagati, propisno pakirati i označiti proizvode u skladu sa zakonskim propisima. |

RADNA
PROBA

|  |  |
| --- | --- |
| Vrsta radne probe | Opis radne probe |
| Skladištenje sirovina, poluproizvoda i gotovih proizvoda | Kandidat mora znati odabrati strojeve uređaje i transportna sredstva, preuzeti sirovine i gotove proizvode i ispitati njihovu težinu i kvalitetu, usporediti popratne dokumente s dopremljenom robom, odrediti način skladištenja, izabrati skladište uskladištiti sirovine, poluproizvode i gotove proizvode. |
| Pakiranje gotovih proizvoda | Kandidat mora znati, zavezati vreće, lijepiti i zavariti vreće i označiti gotove proizvode. |
| Sastavljanje mješavina | Kandidat mora namjestiti postrojenja za doziranje i vaganje i znati sastaviti mješavinu prema danim kriterijima. |
| Podešavanje  strojeva i postrojenja | Kandidat mora znati podesiti i pripremiti stroj za uzimanje sirovina, postrojenje za mljevenje, usitnjavanje, prosijavanje i razvrstavanje i namjestiti postrojenja za doziranje i vaganje. |

Pri izradi praktične
zadaće ispitanik (naučnik) mora se pridržavati propisanih mjera zaštite na radu
i zaštite okoliša te ostalih uvjeta koje odredi ispitna komisija.

Ispitanik mora
ispitnoj komisiji priložiti mapu praktičnog dijela naukovanja za sve godine
obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

NASTAVNI PREDMET

*Tehnologija zanimanja s
vježbama*

Zaštita na radu, sprječavanje nesreća, zaštita okoliša

if !supportLists1.
endifMlinarski pogoni

if !supportLists2.
endifBiološke i kemijske osnove sirovina, poluproizvoda i gotovih proizvoda

if !supportLists3.
endifOsnove higijene

if !supportLists4.
endifOsnove ljudske prehrane

if !supportLists5.
endifSirovine: podrijetlo, sastav, svojstva, spajanje i mogućnost primjene

if !supportLists6.
endifPreuzimanje sirovina, čišćenje i skladištenje

if !supportLists7.
endifStrojevi, uređaji, postrojenja

if !supportLists8.
endifUsitnjavanje i odvajanje

if !supportLists9.
endifPoluproizvodi, dodatni
materijali

if !supportLists10.  endifMiješanje, homogeniziranje, normiranje i tipiziranje

if !supportLists11.  endifPripremanje proizvoda, melasiranje, prešanje

if !supportLists12.  endifGotovi proizvodi

if !supportLists13.  endifSkladištenje, pakiranje, otprema gotovih proizvoda

#### Stručni račun

1. Računske operacije
2. Izračunavanje sirovina
3. Izračunavanje plaća
4. Izračunavanje troškova
5. Izračunavanje kamata

## OCJENJIVAČKI LIST

###### I.  PRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Priprema tehničko–tehnološke dokumentacije | 0 – 10 |
| Priprema radnog mjesta | 0 – 10 |
| Izbor alata, uređaja, naprava i sredstava | 0 – 10 |
| Izbor radnih postupaka, mjerenja i ispitivanja | 0 – 10 |
| Izvođenje postupaka izrade zadanog uratka | 0 – 20 |
| Način rukovanja alatima, strojevima, uređajima i priborom | 0 – 10 |
| Brzina i spretnost te vrijeme izrade | 0 –10 |
| Racionalnost u trošenju materijala i energije | 0 – 10 |
| Korištenje tehničko-tehnološke dokumentacije | 0 – 10 |
| Ispitivanja kvaliteta gotovog proizvoda | 0 – 10 |
| Urednost i higijena | 0 – 10 |
| Mjere zaštite na radu | 0 – 10 |
| Kvaliteta proizvoda | 0 –10 |
| UKUPNO BODOVA | 140 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a
sastoji se od pitanja i zadaća koje postavlja ispitna komisija. Za zanimanja za
koja postoji katalog ispitnih pitanja i zadataka za pomoćničke ispite, koristi
se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-55  Zagreb, 17. prosinca 2003. |  |

Ministar

**Željko
Pecek**, v. r.

Ostalo, NN 5/2004-195